Document ID: 32010R0459

РЕГЛАМЕНТ (ЕC) № 459/2010 НА КОМИСИЯТА
от 27 май 2010 година
за изменение на приложения II, III и IV към Регламент (ЕО) № 396/2005 на Европейския парламент и на Съвета по отношение на максимално допустимите граници на остатъчни вещества от определени пестициди във или върху определени продукти
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 5, параграф 1, и член 14, параграф 1, буква а) от него,
като има предвид, че:
(1)
Максимално допустимите граници на остатъчни вещества (МДГОВ) за азоксистробин, циперметрин, индоксакарб, изоксафлутол, етефон, фенитротион, ламбда-цихалотрин, метомил, профенофос, пираклостробин, тиаклоприд, триадимефон, триадименол и трифлоксистробин са установени в приложение II и в част Б на приложение III към Регламент (ЕО) № 396/2005. МДГОВ за аминопиралид, боскалид, бупрофезин, хлорантранилипрол, ципродинил, дифеноконазол, флузилазол, фозетил, имидаклоприд, мандипропамид, метазахлор, протиоконазол, спинеторам, спиротетрамат, сяра и тебуконазол са установени в част А на приложение III към Регламент (ЕО) № 396/2005.
(2)
В контекста на протичаща в съответствие с Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (2) процедура за разрешението за използване върху шведско цвекло на продукт за растителна защита, който съдържа активното вещество азоксистробин, бе подадено заявление съгласно член 6, параграф 1 от Регламент (ЕО) № 396/2005 за модифициране на съществуващите МДГОВ.
(3)
По отношение на аминопиралид такова заявление бе подадено за използването му върху пасищни култури. С оглед на това заявление е необходимо да се модифицират съществуващите МДГОВ в бъбреци на говеда, тъй като при паша пестицидът се поема от добитъка. По отношение на боскалид такова заявление бе подадено за използването му върху корнишони и тиквички. По отношение на ципродинил такова заявление бе подадено за използването му върху целина. По отношение на дифеноконазол такова заявление бе подадено за използването му върху копър, магданоз, листа от целина и кервел. По отношение на индоксакарб такова заявление бе подадено за използването му върху череши и захарно цвекло. По отношение на изоксафлутол такова заявление бе подадено за изменение на определението за остатъчно вещество. По отношение на фозетил такова заявление бе подадено за използването му върху репички. По отношение на ламбда-цихалотрин такова заявление бе подадено за използването му върху артишок и френско грозде. По отношение на метазахлор такова заявление бе подадено за използването му върху рапица, кел, зеле, шведско зеле, ряпа и житни култури. С оглед на това заявление е необходимо да се модифицират съществуващите МДГОВ за черен дроб на говеда, овце и кози, тъй като рапицата, кръмното зеле, зелето, шведското цвекло, ряпата и житните култури се използват като фуражи и остатъчните вещества могат достигнат до фуража за тези животни. Освен това е необходимо да се измени определението за остатъчно вещество върху продукти от животински произход. По отношение на пираклостробин такова заявление бе подадено за използването му върху червено цвекло, корнишони и тиквички. По отношение на спиротетрамат бе подадено такова заявление за използването му върху сливи и череши. По отношение на тебуконазол такова заявление бе подадено за използването му върху шведско цвекло и ряпа. По отношение на тиаклоприд такова заявление бе подадено за използването му върху полска салата, целина, копър. По отношение на трифлоксистробин такова заявление бе подадено за използването му върху пащърнак, корен от магданоз, козя брада, шведско цвекло и ряпа.
(4)
В съответствие с член 6, параграфи 2 и 4 от Регламент (ЕО) № 396/2005 такива заявления бяха подадени за спинеторам върху праскови (включително нектарини) и кайсии. Разрешеното използване на спинеторам върху праскови, нектарини и кайсии в Южна Африка, Аржентина, Чили, Нова Зеландия и Израел доведе до по-високо съдържание на остатъчни вещества от МДГОВ в приложение III към Регламент (ЕО) № 396/2005. За да се избегнат пречките пред вноса на праскови, нектарини и кайсии, е необходимо определянето на по-висока МДГОВ.
(5)
В съответствие с член 8 от Регламент (ЕО) № 396/2005 посочените заявления бяха подложени на оценка от съответните държави-членки и докладите за оценка бяха изпратени на Комисията.
(6)
Европейският орган за безопасност на храните (наричан по-нататък „органът“) направи оценка на заявленията и на докладите за оценка, като обърна специално внимание на рисковете за потребителите, а където е от значение - за животните, и представи мотивирано становище относно предложените МДГОВ (3). Той изпрати становищата си до Комисията и до държавите-членки, като ги направи и обществено достъпни.
(7)
В своите мотивирани становища органът стигна до заключението, че са спазени всички изисквания по отношение на данните и че модифицирането на МДГОВ, искано заявителите, е приемливо от гледна точка на безопасността на потребителите, което се основава на оценка на експозицията на потребителите от 27 конкретни европейски групи потребители. Той взе предвид най-актуалната информация относно токсикологичните свойства на веществата. Нито дългогодишната експозиция на посочените вещества чрез консумация на всички хранителни продукти, които биха могли да ги съдържат, нито краткотрайната експозиция, дължаща се на прекомерна консумация на съответните култури показаха, че има риск от превишаване на допустимата дневна доза (ДДД) или пределната препоръчителна доза (ППД). В някои случаи органът сметна, че е необходима по-висока МДГОВ от предложената от оценяващата държава МДГОВ. В тези случаи е целесъобразно да бъде разрешена по-високата МДГОВ, в съответствие с предложението на органа, при условие че органът смята тази МДГОВ за безопасна. В други случаи органът сметна, че е достатъчна по-ниска МДГОВ от предложената от оценяващата държава МДГОВ. В тези случаи е целесъобразно да се определи по-ниската МДГОВ.
(8)
В съответствие с член 12, параграф 2 от Регламент (ЕО) № 396/2005 органът подложи на оценка безопасността на съществуващите МДГОВ за етефон (4) и стигна до заключението, че по отношение на 12 култури следва да бъдат определени по-високи МДГОВ, за да се вземат предвид съществуващите CXL.
(9)
По отношение на фенитротион срокът на валидност на МДГОВ за житни култури е изтекъл на 1 юни 2009 г. С цел постигането на яснота е целесъобразно в Регламент (ЕО) № 396/2005 да се посочи най-долната граница на аналитично определяне за този пестицид върху житни култури.
(10)
По отношение на сяра в заключението си (5) органът препоръча да не продължават да бъдат определяни МДГОВ за този пестицид поради ниската му токсичност. С оглед на това заключение е целесъобразно съществуващите МДГОВ за този пестицид да бъдат заличени и той да бъде включен в приложение IV към Регламент (ЕО) № 396/2005.
(11)
Въз основа на мотивираните становища на органа и като се вземат под внимание факторите, които са от значение за разглеждания въпрос, съответните изменения на МДГОВ отговарят на изискванията на член 5, параграф 1 и член 14, параграф 2 от Регламент (ЕО) № 396/2005.
(12)
На 4 юли 2009 г. Комисията за Codex Alimentarius прие CXL за азоксистробин, бупрофезин, хлорантранилипрол, циперметрин, флузилазол, имидаклоприд, ламбда-цихалотрин, мандипропамид, метомил, профенофос, протиоконазол, спинеторам, спиротетрамат, тебуконазол, триадимефон и триадименол. Посочените CXL следва да бъдат включени в Регламент (ЕО) № 396/2005 като МДГОВ, с изключение на тези от тях, които не са безопасни за европейска група потребители и по отношение на които Съюзът е направил резерва пред Комисията за Codex Alimentarius.
(13)
Поради това Регламент (ЕО) № 396/2005 следва да бъде съответно изменен.
(14)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Приложения II, III и IV към Регламент (ЕО) № 396/2005 се изменят в съответствие с приложението към настоящия регламент.
Член 2
Настоящият регламент влиза в сила в деня, следващ датата на публикуването му в Официален вестник на Европейския съюз.
МДГОВ за етефон се прилагат от 8 юни 2010 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 май 2010 година.

Labels: 7
0
17
6